text: Manglende tilsyn med legepark
  29 juli 2010 kl. 17.01
  Teknologisk Institut har endelig godkendt de mekaniske legeredskaber i Rømø Lege- og Hesteland.
  Det er sket efter, at en gæst har meldt legeparken til politiet, fordi han fandt parken mislighold og til fare for gæsterne.
  Allerede først på året stillede Teknologisk Institut en række betingelser for at godkende redskaberne.
  En række legeredskaber af træ er i dårlig stand, men dem har Teknologisk Institut ikke ansvaret for. For eksempel er en sørøverborg afspærret.
  
  Ingen kontrol
  Ingen fører tilsyn med legeredskaberne af træ.
  Tønder Kommunes tekniske forvaltning oplyser, at det ikke er forvaltningens opgave.
  Ejeren af Rømø Lege- og Hesteland, Therese Thøgersen erkender, at legeparken bærer præg af, at den er af ældre dato.
  - Det er billigt at komme ind og kvalitet og pris svarer til hinanden, siger hun.
  Det koster 89 kroner at komme ind i parken før klokken 15.00 og 59 kroner efter klokken 15.00.
  Politiet efterforsker stadig sagen.
  